Тұрсын Мырзабекқызы Мырзабекова

Өмірбаяны 
Тұрсын Мырзабекқызы Мырзабекова (1914-1996) Алматы қаласында орта шаруаның отбасында дүниеге келді. Орта мектеп бітірген соң Қазақ педагогикалық институтына оқуға түседі.Қазақ қыздарының парасат мектебі: Фотоальбом. – Алматы: Өнер, 2004 – 160 бет.
1933 жылы институтты бітірген соң ол Балқаш, Қарағанды және Алматы қалаларында қызметтер атқарды.
1938 жылдың қыркүйегі мен 1945 жылдар аралығында Шымкент қаласында тарих пәнінің мұғалімі, облыстық халыққа білім беру бөлімінде, қалалық атқару комитеті төрағасының орынбасары қызметін атқарды.
1945 жылдың 13 қыркүйегінде Мырзабекова Қазақ мемлекеттік қыздар педагогикалық институтына директорлық қызметке тағайындалды. 
14 жылдан астам уақыт ректор болып қызмет атқарған Т. Мырзабекова өзінің ұйымдастырушылық дайындылығымен, кең пейілді адамгершілік қасиетімен дараланды. Шығыс қыздарының ақылдылығы мен ұстамдылығын бойына сіңіре білгендіктен, институттың күрделі жұмыстарында кездесетін қиын істерді аса дарындылықпен шеше білді және соны әріптестерінен, студенттерден талап етіп, оқу мен тәлім-тәрбиенің қатал болуына үлкен көңіл бөлді.

 Жетістіктері 
Мырзабекова Тұрсын Мырзабекқызы – тарих ғылымдарының кандидаты, доцент, Еңбек Қызыл Ту, «Құрмет белгісі» ордендерімен және көптеген медальдермен марапатталған, «Қазақ ССР-нің еңбек сіңірген мұғалімі» деген құрметті атаққа ие болды.
 Сілтемелер